Vispārējās tiesas 2023. gada 22. marta spriedums – Colombani/EĀDD
(Lieta T-113/22) 1
Civildienests – Ierēdņi – Psiholoģiska vardarbība – Civildienesta noteikumu 12.a pants – Lūgums sniegt palīdzību – Lūguma noraidīšana – Civildienesta noteikumu 24. pants – Tiesības uz aizstāvību – Kļūda vērtējumā – Pilnvaru nepareiza izmantošana – Izlīgums – Maldība – Lēmums par paaugstināšanu amatā ar atpakaļejošu spēku
Tiesvedības valoda – franču
Lietas dalībnieki
Prasītājs: Jean-Marc Colombani (Auderghem, Beļģija) (pārstāve: N. de Montigny, advokāte)
Atbildētājs: Eiropas Ārējās darbības dienests (pārstāvji : R. Spáč un A. Ireland, kuriem palīdz M. Troncoso Ferrer, F.-M. Hislaire un L. Lence de Frutos, advokāti)
Priekšmets
Savā prasībā, kas balstīta uz LESD 270. pantu, prasītājs lūdz, pirmkārt, atcelt 2021. gada 15. jūnija lēmumu, ar kuru Eiropas Ārējās darbības dienests (EĀDD) daļēji noraidīja viņa lūgumu sniegt palīdzību, kurš 2021. gada 18. februārī iesniegts saskaņā ar Eiropas Savienības Civildienesta noteikumu 24. pantu, kā arī starp pusēm 2021. gada 9. februārī noslēgto izlīgumu un apgalvoto netiešo lēmumu ar atpakaļejošu spēku no 2018. gada 1. janvāra viņu paaugstināt AD 14 pakāpē, kāds tas viņam tika darīts zināms viņa atalgojuma aprēķinā par 2021. gada maiju, un, otrkārt, atlīdzināt viņam ar EĀDD rīcību nodarīto materiālo un morālo kaitējumu.
Rezolutīvā daļa
Prasību noraidīt.
Jean-Marc Colombani atlīdzina tiesāšanās izdevumus.
____________
1     OV C 165, 19.4.2022.